Msvati la 3-a

eta|Reĝa flago de Mswati la 3-aMsvati la 3-a (la 19-an de aprilo 1968) estas la reĝo de la reĝlando Esvatinio (kies antaŭa nomo estis Svazilando), kaj la estro de la Dlamini reĝa familio ekde 1986.

 Regado 
Msvati la 3-a estas absoluta monarko, kun preskaŭ senlimaj potencoj, kiu estras ŝtaton kun la lasta regadosistemo de sia speco en Afriko. Laŭ tradicio, la reĝo regas en Esvatinio kune kun sia patrino, kiam li respondecas pri la administra gvidado kaj la patrino pri la spirita gvidado. La reĝo nomumas la ĉefministron, membrojn de la registaro, membrojn de la juĝistaro, same kiel kelkajn membrojn de la du ĉambroj de parlamento ("la Senato" kaj la "Asembleo"). La aliaj membroj de la parlamentaj ĉambroj estas elektitaj fare de la svazia popolo en balotoj okazigitaj ĉiujn 5 jarojn. Laŭ la leĝo en la lando, la reĝo ne havas la aŭtoritaton elekti sian posteulon krom reĝa konsilio kiu elektos posteulon post la morto de la reĝo, el inter siaj diversaj edzinoj, kiam centra pezo en la elekto estos donita al la statuso de la reĝinpatrino.

 Publika agado 
Msvati provis malhelpi la aidosan epidemion en la lando sed sen multe da sukceso. Interalie estis promultitaj leĝoj malpermesantaj seksajn rilatojn kun neplenaĝuloj sub la aĝo de 18 en la lando, sed tiuj leĝoj ne validas por la reĝo mem, kiu foje elektis geedziĝi kun neplenaĝuloj sub la aĝo de 18 jaroj.

 Persona vivo 
Msvati estis edukita en Britio kaj liaj persona proprieto estas taksitaj je proksimume 200 milionoj da usonaj dolaroj. Li estas konsiderita populara kaj plejparte respektata figuro en Esvatinio, sed liaj malŝparemaj politikoj kaj abundega vivstilo kaŭzis protestojn kaj manifestaciojn en la lando kaj internacia kritiko de li.

Msvati estas edziĝinta al 15 virinoj kaj oficiale havas 36 infanojn.

Unufoje jare dum tuta semajno okazas la Umhlanga ceremonio (signifanta kandanco; angle Reed Dance), kio estas danca parado de dekmiloj da infaninoj ek de 5-jaraĝo, knabinoj kaj faŭlinaj virinoj, kiuj ankoraŭ ne naskis. Kantante por festi sian virinecon kaj virgecon, la dancantinoj brustnude dancas antaŭ la reĝo, por ke li elektu unu el ili kiel plian edzinon. Laŭ la tradicio en Esvatinio, la parado simbolas purecon kaj unuecon. Tiu kiu estus elektita fare de Msvati por esti aldonata al liaj edzinoj foje ricevas BMW-aŭton kaj ŝian propran palacon. Msvati jam tiel elektia ĉiuj 15 de siaj edzinoj.Masango, L. P. (2008). Reading the Swazi reed dance (umhlanga) as a literary traditional performance art (Doctoral dissertation)

Ĉi tiu kutimo, same kiel la kostoj kaj elspezoj implikitaj en la evento, tiris akrajn kritikojn kontraŭ Msvati pro la granda malriĉeco reganta en la lando, kiu estas en tre malbona ekonomia situacio. Inter la kontraŭuloj de la tradicia evento troviĝas ankaŭ virinaj organizaĵoj kaj politikaj kontraŭuloj de Msvati, kiu asertis, ke poligamio estas integra parto de la tradicio de la lando kaj pliigas la unuecon de la loĝantaro. En 2012, oni taksas, ke inter 30 kaj 60 mil knabinoj aperis ĉe la evento antaŭ Msvati Reuters Swazi virgins dance in unity, defy criticism, la 3-a de septembro 2012National Geographic, Last Dance for the Playboy King of Swaziland? la 3-an de oktobro 2014..

 Referencoj 

 Literaturo 
 Ginidza, Zodwa R. (1986). Umntfwana!: A Pictorial Biography of the New King of Swaziland. Swaziland: Macmillan Swaziland National Pub. Co.  OCLC 16874145
 Levin, Richard kaj Hugh MacMillan. (2003). "Swaziland: Recent History," in Africa South of the Sahara 2004. London: Routledge. 
 Simelane, Hamilton Sipho. (2005). "Swaziland: Reign of Mswati III," pp. 1528-1530, in Encyclopedia of African History, Kevin Shillington, ed. Londono: CRC Press. 

 Eksteraj ligiloj 
 Enarkivigita kopio de "la oficiala retejo de swazilanda monarkio"
 Naskiĝtagaj ĉefaĵoj de swazia Reĝo
 Geneologia arbo de la swazia reĝa familio
 BBC novaĵo: Ĝenita Reĝo Msvati
 Swazilanda reĝo elektas edzinon – BBC Video
 La adreso de Reĝo Msvati la 3-a al la 63a sesio de ĝenerala asembleo de la Unuiĝintaj Nacioj, la 25an de septembro 2008
 Ekstravaganca reganto de modestaj reĝlandoj, Filma recenzo fare de New York Times
 En destituta reĝlando, reganto vivas kiel Reĝo
 His Majesty King Mswati III ĉe IMDb
 Without the king ĉe IMDb

Kategorio:Afrikaj reĝoj